CELEX: C2005/229/77
Language: fi
Date: 2005-09-17 00:00:00
Title: Asia T-291/05: Mohammad Reza Fardoomin ja Michael Ashbrookin 25.7.2005 Euroopan yhteisöjen komissiota vastaan nostama kanne

17.9.2005   
            
            
               FI
            
            
               Euroopan unionin virallinen lehti
            
            
               C 229/37
            
         Mohammad Reza Fardoomin ja Michael Ashbrookin 25.7.2005 Euroopan yhteisöjen komissiota vastaan nostama kanne
   (Asia T-291/05)
   (2005/C 229/77)
   Oikeudenkäyntikieli: ranska
   Mohammad Reza Fardoom, asuinpaikka Roodt-sur-Syre (Luxemburg), ja Michael Ashbrook, asuinpaikka Strassen (Luxemburg), ovat nostaneet 25.7.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajina ovat asianajajat Gilles Bounéou ja Frédéric Frabetti, prosessiosoite Luxemburgissa.
   Kantajat vaativat, että ensimmäisen oikeusasteen tuomioistuin:
   
               —
            
            
               kumoaa sosiaalisen vuoropuhelun yksikön päällikön 4.11.2004 tekemät päätökset hylätä kantajien 9.9.2004 tekemät matkamääräyshakemukset, jotka koskivat osallistumista 13.9.2004 pidettyyn kokoukseen komission jäsenen kanssa,
            
         
               —
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantajat oli ammattiyhdistyksen edustajina kutsuttu 13.9.2004 pidettyyn kokoukseen komission jäsenen kanssa. Osallistuakseen tähän kokoukseen kantajat olivat etukäteen tehneet hakemuksen saadakseen matkamääräyksen. Heidän esimiehensä käsitteli nämä hakemukset vasta 41 päivää myöhemmin. Tämän viivästyksen vuoksi määräyksen antaja kieltäytyi myöntämästä matkamääräyksiä.
   Kantajat vaativat viimeksi mainitun päätöksen kumoamista. Kanteensa tueksi he vetoavat henkilöstösääntöjen 24 a artiklan rikkomiseen, ammattiyhdistystoiminnan vapauden loukkaamisen, yhdenvertaisen kohtelun periaatteen loukkaamiseen, syrjimättömyyskiellon periaatteen loukkaamiseen sekä mielivaltaiseen menettelyyn. Tässä yhteydessä kantajat toteavat, että he tekivät hakemuksensa määräajassa ja ettei heidän ole katsottava olevan vastuussa siitä, että ne on käsitelty liian myöhään. Kantajat väittävät myös, että matkakorvauksia ei haettu ja että tämän vuoksi toimielimen talousarviota ei olisi rasitettu taannehtivasti.
   Kantajat vetoavat myös perusteluvelvollisuuden sekä komission huolenpitovelvollisuuden laiminlyömiseen.